Molt bé!
Vinga, Nico!
En Nico ha tocat l'altre pal.
És un 'tac'. I d'això se'n diu 'travar'.
Ha evitat que marqui un gol.
Al·lucino! Vinga, Nico! Ho fa superbé, diria.
No sé què està passant, però m'encanta.
Mareta.
No sé si són els pantalons estrets o les botes,
però estan tan sexis muntant...
Per cert, què passarà al Crazy Horse demà?
En Benoît m'ha gravat, així que problema solucionat.
Ningú sabrà que faig playback
quan apareguin la Hansel i la Gretel.
No les has batejat així, oi?
Com has batejat tu les teves?
Gol!
- Gol d'en Nicolas. - És el meu nòvio!
Sou moníssims.
Tu el vens a veure jugar a polo i ell et ve a veure nua.
No, demà no vindrà. Li he dit que no vingui.
Per què no?
Per què vull mantenir la màgia
i seria difícil davant de 300 persones.
Ja ho entenc.
Però com que entre nosaltres no hi ha màgia, jo vindré.
M'encanta poder anar
a un lloc on no em trobaré en Gabriel.
Sí, i més si surt amb la fillastra sexi de la Sylvie.
No els paro de recordar rient-se al restaurant.
Què hi feia, allà, tan tard?
Treballes amb ella, pregunta-li.
Ja no surto amb en Gabriel.
Tècnicament pot estar rient-se amb qui vulgui.
I tu també.
Fes una ullada!
Hi ha un munt de tios guapos passejant per aquí.
Té, tria'n un.
I així acaba el segon període.
Un període en què França guanya per cinc a zero.
El partit el patrocina...
Mare meva! Ell!
Ual·la, que decidida.
- No, és que el conec. - Què?
És qui em va rescatar a la muntanya a Megève.
El semental italià? És amic d'en Nico, es diu Marcello.
De debò?
Sí, i està per sucar-hi pa. Molt bé.
Estava massa espantada per adonar-me'n.
No porto les sabates adequades per fer això.
El millor del polo és aixafar gleves.
Quina casualitat que em trobi en Marcello, oi?
Ves a apostar, que estàs de sort.
- Quin golàs! - Gràcies, reina.
- Gairebé em llença del cavall. - Estava defensant.
Sí, és clar.
Emily?
Hola altre cop!
Us coneixeu?
Sí.
L'estatunidenca de Megève.
Quina bona memòria.
Com per oblidar-te.
Vaja, i què va passar a Megève?
Això, Emily, què va passar?
Doncs que soc dolentíssima esquiant
i queia a una mort segura, però ell em va salvar.
Va ser tot un heroi.
Qualsevol hauria fet el mateix.
Qualsevol, no.
En fi.
Mindy, vull saludar una persona.
Disculpeu.
Adeu.
Quan et vaig ajudar a baixar no em vas dir que vivies a París.
Bé, prou feina tenia en no morir.
Sí, soc de Chicago, però vaig venir a treballar.
Treballo a màrqueting. Agència Grateau.
Tu també vius aquí?
No, estic de pas, visc a Roma.
Mai he anat a Itàlia, però sí a ristoranti. Compta?
No, gens ni mica.
Quan vinguis, i has de venir, has de passar per Solitano.
És un poblet als afores de Roma on viu i treballa ma família.
A què us dediqueu?
Doncs...
Criem cabres.
- Ets pastor de cabres? - Sí.
Per què no m'ho crec?
Perquè mai no n'havies conegut un.
Al final vas trobar el teu nòvio?
Sí, i el vaig perdre del tot.
Ja no estem junts.
Em sap greu.
De fet, no.
No et mereixia.
Per què ho dius?
Si et mereixés, no t'hauria deixat sola allà dalt.
En fi, no m'hi estaré gaire, a París.
Podem quedar abans que marxi?
Sí, m'encantaria.
Reprenem el partit.
He de tornar a jugar.
Bona sort.
Se us veia molt a gust.
M'ha demanat de quedar.
Has tornat al mercat!
Hola. On és la Camille?
I jo què sé! A mi ningú no em diu res.
Venen, van, conviden amics, nòvios, nòvies...
No m'assabento de res, però és que tampoc ho vull!
Bonjour.
Va tot bé?
Quan em trobis un nou llogater, sí!
Apa, bon dia.
La Camille s'ha mudat? A on?
No m'ho ha dit.
No me n'he pogut ni acomiadar.
Crec que necessitava començar de zero.
Com tots.
Ara ets el cambrer de l'agència?
Venen els de Bavazza i ens han enviat cafè perquè el tastem.
No hi ha res com un bon cafè italià.
Ni el francès?
Tenim cafeteries precioses, però el cafè aquí és una merda.
No, és subtil.
El cafè acompanya el menjar, no l'ofega.
I tu quin prefereixes?
Ui, jo vaig a l'Starbucks.
No!
Per què?
Critiqueu-me, però no sabreu gaudir de la vida
fins que no tasteu un macchiato amb caramel.
És un glop de tardor.
El que t'agrada és el sucre.
M'agrada beure de temporada.
Té, els dissenys definitius de la llauna de Chamère.
Gràcies.
Per cert, com va anar la gravació amb en Gabriel?
Doncs molt bé, la veritat.
Un cop es va asserenar,
se'l veia molt còmode gravant.
Me n'alegro.
Vau estar-hi fins tard?
No, gens.
Però vam prendre una copa.
Que bé. Però tingues present
que hem de guardar les distàncies amb els clients.
Emily, t'estàs equivocant.
Sé que ho estàs passant malament,
i m'agradaria poder-te ajudar.
No t'hauria dit res d'allò si poguessis entendre'l.
Tranquil·la. I perdona per haver-t'hi ficat.
Només et vull ajudar.
Puc ser la teva intèrpret particular.
Perfecte. Gràcies.
Bonjour, Emily.
Genevieve.
Està enfadada amb mi.
No, ella és així. T'hi acostumaràs.
És que m'estic a casa seva mentre el meu pare no hi és.
És a Sant Tropetz.
Ja és hora que me'n vagi.
Saps si algú té una habitació lliure?
Doncs de fet...
No.
Trobar pis a París és molt complicat.
Si en saps d'algun, digue-m'ho.
Perdó.
Molt bé. Sí, així.
Representeu França a Eurovisió.
Vull somriures de victòria.
Això no m'agrada.
"Mon Soleil" és una cançó d'amor, oi?
- Sí. - Sí.
Doncs no veig ni noto aquest amor.
És que no estem junts.
Tinc parella.
- Que no és ell. - Ja no.
Fa més temps que em dedico això del que voldria.
Si voleu guanyar, heu de vendre una història als espectadors.
No ha de ser veritat per força.
Entesos. Què fem?
Tu, allà.
Entesos.
Una mica més. Sí. Això.
Una mica més. Més. Perfecte.
I ara tu.
Seu al sofà.
I tu, allà.
Acosta-t'hi més. Així.
De cara a ella.
És clar.
La mà. Sí, allà. Perfecte.
I ara mireu-vos als ulls.
No us mogueu.
Molt bé. Sí, millor.
Ara us acostareu com si us féssiu un petó.
Sí! Perfecte! No us mogueu.
No us mogueu.
Espectacular.
Bavazza és sinònim del luxe italià
i ens fa molta il·lusió introduir-lo al mercat francès.
Increïble.
Sí, bravo! Parles un italià perfecte.
En Luc és un home amb molt talent.
Tots parleu diversos idiomes?
Menys tu.
Quin altre idioma parles?
Els parlo tots allà on cal.
Som conscients de l'eterna rivalitat
entre els francesos i els italians
sobre qui té el millor vi.
Nosaltres.
La millor selecció.
Nosaltres.
Però hi ha un fet innegable:
el millor cafè és l'italià.
Fort, intens i molt complex.
Com les italianes.
Ets un encant.
Com us concentreu?
No ho sé pas.
Per això, per fer les paus,
volem que Bavazza serveixi de pont entre les nostres cultures
i convidi els parisencs a ensenyar-nos com prenen el cafè italià.
Ho batejarem: "Com fas Bavazza?".
COM FAS BAVAZZA?
Pot ser un cafè amb llet al Louvre,
un caputxino a les catacumbes
o un cafè doble al Sacré-Cœur.
Està bé.
Podem incloure imatges a la festa de llançament?
Bona idea.
Preciosa i intel·ligent.
Què servirem?
Els italians no bevem caputxino passades les onze del matí.
Exacte.
I un espresso martini? Solen agradar molt.
És veritat. A les meves amigues i a mi ens encanten.
Això mateix. El podem anomenar Bavazzatini.
M'encanta.
I a nosaltres.
Una cosa, no em voldria passar de la ratlla,
però representem un xef sensacional, en Gabriel.
Emily, si et sembla bé,
podríem convidar-lo a la festa i incloure'l a la campanya.
D'acord.
Estaria bé.
D'acord que hi col·laboreu, però què té d'especial, aquest xef?
Que està... per sucar-hi pa.
Mireu el seu Instagram.
Ja ho entenc.
Gen, m'ho hauries d'haver preguntat abans de proposar-ho.
Tens raó, se m'ha escapat. Els diem que ho descartin?
No, no és una mala idea,
però no pots oferir altres marques al meu client.
Perdona.
És que creia que ni us parlàveu.
Quina bona proposta, Genevieve.
Estàs aprenent de la millor.
Gràcies.
DIGUE'M QUAN TENS LLIURE. PETONS, MARCELLO.
Umberto Muratori.
D'on ho has tret?
És un regal d'un amic.
D'en Marcello Muratori?
El coneixes?
Sé qui és.
Es dediquen a això! Em va dir que eren pastors.
Sí, d'unes cabres que fan el millor caixmir d'Itàlia.
D'Europa, de fet.
A veure, és suavíssim.
Tenen una qualitat inigualable.
Però tenen un negoci petit.
Fan poc producte i es ven de seguida.
És impossible trobar-ne fins i tot a París.
No coneixia ni la marca.
Tampoc em sorprèn.
Aquest caixmir no el venen a l'H&M.
És luxe, però discret.
Aquesta peça és un indicador d'un gust exquisit.
Per què te l'ha enviada en Marcello?
Perquè tinc un gust exquisit, és obvi.
A partir d'ara, sí.
Nicolas, no sabia que vindries.
No ho tenia previst,
però si és important per a la Mindy, vull donar-li suport.
Sé que estarà molt contenta.
ON ETS? POTS VENIR AL CAMERINO?
Perdona, ara torno.
D'acord.
Comencem. Espavila.
Sí. Merci. Hola.
Emily, estic fotuda.
Em vaig gravar per poder fer playback mentre...
Ensenyes les Hansel i Gretel.
Sí, però l'arxiu de veu no funciona.
I ara l'espifiaré més que al concurs xinès.
Ni parlar-ne.
Imagina't el públic despullat.
Sempre ho dius i no funciona!
I menys si em despullo jo.
Noies, prepareu-vos. Tu, a fora.
Molta merda.
Em, què faig?
No ho ensenyis tot de cop.
Fes que tinguin ganes de més.
- Era el meu lema d'adolescent. - Eres una escalfabraguetes.
No! Era una romàntica.
M'has donat una idea, però m'hi hauràs d'ajudar.
Crec que ho he tornat a fer.
He jugat amb el teu cor i m'he deixat dur pel corrent.
Ai, rei, creus que estic enamorada,
que soc un regal del cel,
però no soc tan innocent.
Aquest és el meu problema:
que somnio desperta, desitjant que existissin els herois de debò.
Ploro i deixo passar el temps. És evident que soc ximpleta
en molts aspectes,
perquè perdre el cap
és tan típic de mi.
Ai, rei, ho he tornat a fer.
He jugat amb el teu cor i m'he deixat dur pel corrent.
Ai, rei, creus que estic enamorada,
que soc un regal del cel,
però no soc tan innocent.
Ai, ho he tornat a fer.
He jugat amb el teu cor i m'he deixat dur pel corrent.
Ai, creus que soc un regal del cel,
però no soc tan innocent.
- Bravo! - Bravo!
Sensacional. Mare meva.
- Ho has fet superbé. - No només jo.
Feu molt bon equip.
Nico! Has vingut!
És clar.
Estic molt orgullós de tu.
I estaves molt sexi.
Gràcies.
Tu també has vingut.
Però ja marxava.
Jo també.
- T'estimo. - I jo.
Ha vingut només per si calia ajudar-me amb el playback.
No passa res.
Però em sembla estrany que estigui tant amb tu.
Estàs bé?
No.
Era meravellosa i la vaig deixar escapar.
VOLS QUEDAR AQUESTA NIT?
I allà és el lloc on se'm va caure la crep i em vaig posar a plorar.
Anava molt borratxa.
Et faries d'or amb aquest tour.
T'estic coneixent molt bé.
I jo t'he conegut a tu, pobret pastor solitari.
La meva cap m'ha parlat de la vostra empresa familiar.
D'això coneixes en Nicolas, del món de la moda?
Més o menys. Els dos vam estudiar Empresarials a Londres.
I prefereixes Londres o Roma?
Hi has estat?
Encara no.
Has de sortir més de París, Emily.
Londres és sensacional.
Hi tenia un bon pis, bons amics,
vaig sortir molt i se'm van caure moltes crepes.
Creia que m'hi quedaria per sempre.
I què va passar?
M'enyorava.
Londres era millor per a la meva carrera, però trobava a faltar Solitano.
Allà ens coneixem tots,
i fins que no en vaig marxar no em vaig adonar que volia viure allà.
I tu?
Enyores Chicago?
Sí, però París és la meva ciutat preferida del món.
Això és perquè no has anat a Roma.
Encara.
A veure, guia turística, on anem ara?
Surto a córrer per Pont Alexandre a primera hora,
quan no hi ha ningú.
Jo ho faig al Ponte Garibaldi.
Hi ha un punt des d'on es veu Ponte Sisto i la Capella Sixtina.
Quina preciositat.
Més de la que t'imagines.
Ostres, se'ns està fent de dia!
T'he d'ensenyar un altre lloc, encara!
Sé que és molt típic, però és que havíem de venir.
Si és tan típic, és per alguna cosa.
Quina meravella.
Me n'he d'anar.
Avui em caldran litres de cafè per sobreviure.
Per cert, aquesta nit, l'agència organitza una festa de Bavazza.
Vine, et sentiràs com a casa.
M'encantaria, però és que ja seré a casa.
Avui me'n torno a Roma.
- Tant de bo tenir més temps. - Tant de bo.
Però bé, sempre ens quedarà París.
Has estat amb un noi francès,
un anglès, altre cop amb el francès i ara, amb un italià?
Sí que treus suc del passaport.
No li vaig treure suc.
Vam parlar, vam passejar i vam pujar una pendent corrents.
És la cita dels teus somnis.
La propera vegada, sueu encara més
i feu mitja marató.
Au va, calla.
Com et va anar, a tu?
Vaig veure en Nicolas una mica tens.
Sí.
No li agrada que vegi el meu ex,
però li vaig dir que el veuré molt,
i més ara amb Eurovisió.
No pot desaparèixer.
I com s'ho va prendre?
No gaire bé, però s'hi haurà d'acostumar.
En Benoît és un amic.
Que no surti amb ell no vol dir que no el vulgui veure.
A mi em passa el mateix amb en Gabriel,
però em fa mal cada cop que el veig.
Poc a poc, Em.
Emily! Ei!
Quina festassa, oi?
M'ho estic passant pipa!
Heu tastat el Babazzatini? És boníssim.
Quants n'has pres?
Massa. No podrà ni aclucar els ulls.
Visc la dolce vita.
Gràcies per aquesta festa fantàstica.
Si esteu contents, tots estem contents.
Quina pena que no tingueu una seu a Roma.
Sí.
M'encantaria seguir aquesta relació.
Què?
Què t'ha dit?
Parlàvem de negocis i prou, eh?
Però no li ho digueu a la Marianne.
Bianca!
Hola.
Gràcies per venir.
Gràcies a tu per la cafetera pel restaurant.
No va ser cosa meva, sinó de la Genevieve.
Sé que han passat coses,
però no m'agrada estar així.
Sé que no t'agrada que hi hagi problemes,
però creies que seria tan fàcil?
Hauríem de donar-nos una mica d'espai.
Estar sols i descobrir què volem.
Buona sera.
Marcello, no era que te n'anaves avui?
No volia perdre'm la festa.
Duus el mocador.
Sí.
Estàs preciosa.
Grazie.
Marcello, et presento en Gabriel. Gabriel, en Marcello.
- Un plaer. - Igualment.
- Ets de Bavazza? - No.
Vaig conèixer l'Emily a Megève. Va ser graciós.
No va ser gens graciós.
El seu nòvio la va abandonar a la pista i no sap esquiar.
Sort que no es va fer mal.
És que quin imbècil, el tio.
En fi.
Hi estic d'acord.
Gaudiu de la festa.
Ara torno.
Marcello Muratori. Sylvie Grateau, de l'Agència Grateau.
Treballes amb l'Emily.
Ella treballa per a mi, però sí.
Fa molt de temps que admiro la marca de la teva família.
I has viscut a Itàlia.
A Roma, fa molts anys. Va ser amor a primera vista.
És que Roma enamora.
Em referia al jersei de coll de barca d'Umberto Muratori que m'hi vaig comprar.
Encara me'l poso.
Gràcies.
Què hi fas, a París?
He vingut a jugar a polo i a fer negocis.
Si em disculpes, vaig a buscar l'Emily.
És clar.
Un plaer, Sylvie.
Arrivederci.
Per fi et trobo.
Perdona, ja venia a buscar-te.
Doncs ja marxo.
Voldria quedar-m'hi més estona, però si no, perdré el vol.
Quan tornaràs a París?
No ho sé. Quan vindràs a Roma, tu?
Que bonic que seria, oi?
Ho dic de debò.
Aquest cap de setmana. Et compro els vols.
Ni parlar-ne, què dius!
T'he de fer jo de guia.
T'ensenyaré el bo i millor i res de creps.
Menjarem pizza.
És temptador.
Digue'm que t'ho pensaràs.
M'ho pensaré.
Fins aviat, doncs.
A Roma.
Subtítols: Cristina Riera Carro